
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 54 

2 Μαρτίου 2005 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 35 

Οργανισμός του Επιμελητηρίου Αιτωλοακαρνανίας. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 20 του Ν. 2503/1997 «Διοί¬ 
κηση, Οργάνωση, Στελέχωσητης Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» (ΦΕΚ 107/Α'). 

2. Τις διατάξεις του άρθρου 29Ατου Ν. 1558/1985 (ΦΕΚ 
137/Α), όπως αυτό προστέθηκε με το άρθρο 27 του Ν. 
2081/1992 (ΦΕΚ 154/Α') καιτροποποιήθηκε με το άρθρο 1 
παράγρ. 2ατου Ν. 2469/1997 (ΦΕΚ38/Α'). 

3. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/Α'). 

4. Την υπ’ αριθμ. Δ15/Α/Φ19/οικ. 4889/24.3.2004 κοινή 
απόφασητου Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Γεώργιο Σαλαγκούδη και Ιωάννη Παπαθανασίου» 
(ΦΕΚ 528/Β72004). 

5. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 527/Β72004). 

6. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ519/Β72004). 

7. Το γεγονός ότι από τις διατάξεις του παρόντος δια¬ 
τάγματος προκαλείται πρόσθετη ετήσια δαπάνη σε βά¬ 
ρος του προϋπολογισμού του Επιμελητηρίου Αιτωλοα¬ 
καρνανίας ποσού Ευρώ 14.000, η οποία για το οικονομικό 
έτος 2004, καλύπτεται από τις εγκεκριμένες πιστώσεις 
του προϋπολογισμού του τρέχοντος έτους (Κ. Α. Ε. 0211, 
0226, 0238, 0259 και 0269) και για τα επόμενα έτη η δα¬ 
πάνη θα καλυφθεί από ανάλογες πιστώσεις που θα εγ- 
γράφονται κατ’ έτος στον προϋπολογισμό του Επιμελη¬ 
τηρίου. 

8. Τις υπ’ αριθμ. 27/2004 και 256/2004 γνωμοδοτήσεις 
του Συμβουλίου της Επικράτειας, με πρόταση των Υφυ¬ 


πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών και Ανάπτυξης», 
αποφασίζουμε: 

Άρθρο 1 

Αποστολή του Επιμελητηρίου Αιτωλοακαρνανίας. 

1. Το Επιμελητήριο Αιτωλοακαρνανίας, Ν.Π.Δ.Δ., απο¬ 
τελεί υποχρεωτική αυτοτελή και ανεξάρτητη ένωση φυσι¬ 
κών και νομικών προσώπων, που ασκούν εμπορική, βιο¬ 
μηχανική, βιοτεχνική και επαγγελματική δραστηριότητα 
στην περιφέρεια του Νομού Αιτωλοακαρνανίας και τελεί 
υπό την εποπτεία του Γενικού Γραμματέα Περιφέρειας 
Δυτικής Ελλάδας (Π.Δ. 365/1997 - ΦΕΚ241/Ά). 

2. Σκοπός του Επιμελητηρίου Αιτωλοακαρνανίας είναι: 
α) η προστασία και ανάπτυξη του εμπορίου, της βιομηχα¬ 
νίας, της βιοτεχνίας και των επαγγελμάτων στην περιφέ- 
ρειάτου μέσα στα πλαίσια των συμφερόντων της Εθνικής 
Οικονομίας, καθώς και η οικονομική πρόοδος αυτής, β) η 
γνωμοδότηση για κάθε θέμα οικονομικού περιεχομένου, 
στην πολιτεία με γνώμονα πάντοτε την οικονομική ανά¬ 
πτυξη της περιφέρειάς του και την εξυπηρέτηση του γενι¬ 
κότερου συμφέροντος της Εθνικής Οικονομίας, γ) η γνω¬ 
μοδότηση και η παροχή πληροφοριών για κάθε θέμα οι¬ 
κονομικού περιεχομένου των αρμοδιοτήτων του προς τα 
μέλη του και κάθε ενδιαφερόμενο. 

Άρθρο 2 

Διάρθρωση Υπηρεσιών 

Οι Υπηρεσίες του Επιμελητηρίου Αιτωλοακαρνανίας 
λειτουργούν σε επίπεδο Διεύθυνσης, η οποία συγκροτεί¬ 
ται ως εξής: 

α. Τμήμα Εμποροβιομηχανικών και Επαγγελματοβιοτε- 
χνικών θεμάτων. 

β. Τμήμα Διοικητικού - Οικονομικού. 

γ. Τμήμα Μητρώου - Πληροφορικής και Μηχανογραφι¬ 
κών Εφαρμογών. 

δ. Αυτοτελές Γραφείο Τύπου - Εκδόσεων - Δημοσίων 
Σχέσεων - Ευρωπαϊκής Ένωσης. 

Άρθρο 3 

Οι αρμοδιότητες της Δ/νσης ανάγονται στα παρακάτω 
θέματα τα οποία κατανέμονται μεταξύ των Τμημάτων και 
του Γ ραφείου ως εξής: 

α) ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛ- 
ΜΑΤΟΒΙΟΤΕΧΝΙΚΩΝ ΘΕΜΑΤΩΝ: 

Στην αρμοδιότητα του Τμήματος Εμποροβιομηχανικών 
και Επαγγελματοβιοτεχνικών θεμάτων ανήκουν: 

- Η μελέτη κάθε θέματος που αφορά τη Βιομηχανία, το 
Εμπόριο, τη Βιοτεχνία και τα Επαγγέλματα για την ενά¬ 
σκηση του γνωμοδοτικού έργου του Επιμελητηρίου. 

- Η παρακολούθηση κάθε θέματος που αναφέρεται στο 
εισαγωγικό και εξαγωγικό εμπόριο της χώρας, καθώς και 
στη βιομηχανία της περιφέρειας του Επιμελητηρίου, η 
ενημέρωση των ενδιαφερομένων μελών επί των εκάστοτε 
ισχυουσών διατάξεων και η εισήγηση στις αρμόδιες αρ¬ 
χές για τα παραπάνω θέματα. 

- Η στατιστική παρακολούθηση της εμπορικής και βιο¬ 
μηχανικής κίνησης, η συγκέντρωση και μελέτη όλων των 
στατιστικών στοιχείων των εκδιδομένων από όλες τις αρ¬ 
μόδιες Υπηρεσίες, καθώς και η δημοσίευση των στοιχεί¬ 
ων αυτών και των πορισμάτων της μελέτης στο μηνιαίο 
δελτίο του Επιμελητηρίου που μπορεί να εκδίδει. 

- Η έρευνα της αγοράς και η μελέτη των προβλημάτων 
που ανακύπτουν από το εμπόριο και τη βιομηχανία. 

- Η μελέτη, η αντιμετώπιση και παρακολούθηση κάθε 
θέματος που αφορά τα επαγγέλματα και τις βιοτεχνίες 
της περιφέρειας του Επιμελητηρίου και η εφαρμογή των 
εκάστοτε σχετικών διατάξεων νόμων και κανονιστικών 
πράξεων. 

- Η καταγραφή των ενεργειών επί της πορείας και της 
δραστηριότητας του Επιμελητηρίου, ως συμβουλευτικού 
και γνωμοδοτικού οργάνου της πολιτείας και ως φορέας 
ανάπτυξης και προαγωγής των επαγγελμάτων καθώς και 
της Βιοτεχνίας, του Εμπορίου και της Βιομηχανίας. 

- Η ενημέρωση των μελώντου Επιμελητηρίου για τη δυ¬ 
νατότητα πρόσβασής τους σε πηγές πληροφόρησης, 
που αναφέρονται σε εθνικά και αναπτυξιακά προγράμμα¬ 
τα. 

- Η εισήγηση σε σχέδια νόμων, π. διαταγμάτων και απο¬ 
φάσεων που αφορούν τη Βιομηχανία, το Εμπόριο, τη Βιο¬ 
τεχνία και τα Επαγγέλματα. 

- Η μελέτη και η πρόταση μέτρων για την απλούστευση 
των διαδικασιών μέσα στο Επιμελητήριο, για την αύξηση 
της παραγωγικότητας και την ταχύτερη εξυπηρέτηση 
των συναλλασσομένων. 

- Η επιμέλεια της προπαρασκευής για συμμετοχή του 
Επιμελητηρίου σε συνέδρια εσωτερικού και εξωτερικού 
καθώς και σε εμπορικές αποστολές. 

- Η οργάνωση σεμιναρίων, διαλέξεων και προγραμ¬ 
μάτων εκπαίδευσης επιχειρηματικών στελεχών για την 
ενημέρωσή τους σε επίκαιρα θέματα, την εφαρμογή και 
διάδοση των συγχρόνων μεθόδων έρευνας της αγοράς, 
κόστους, διαφήμισης, τυποποίησης και διάθεσης προϊό¬ 
ντων, αύξησης της παραγωγικότητας και γενικά της ορ¬ 
γάνωσης των επιχειρήσεων με σύγχρονες μεθόδους λει¬ 
τουργίας. 

- Η οργάνωση εκθεσιακών εκδηλώσεων στο εσωτερικό 
και το εξωτερικό σε συνεργασία με τις αρμόδιες κρατικές 
Υπηρεσίες. 

- Η καταγραφή των επιτόπιων εμπορικών συνηθειών και 
εμπορικών εθίμων. 

- Η τήρηση ευρετηρίου των εκάστοτε υφισταμένων Σω¬ 
ματείων - Ενώσεων, Ομοσπονδιών, Συνεταιρισμών κ.λπ. 

- Η επιμέλεια της σύνταξης έκδοσης και διεκπεραίωσης 
του μηνιαίου Δελτίου του Επιμελητηρίου. 


β) ΤΜΗΜΑΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονο¬ 
μικού ανήκουν: 

- Ο χειρισμός όλων των θεμάτων υπηρεσιακής κατά¬ 
στασης του προσωπικού. 

- Η επεξεργασία στοιχείων για την αριθμητική σύνθεση 
και τις αριθμητικές μεταβολές του προσωπικού. 

- Η μέριμνα για τη διακρίβωση των αναγκών εκπαίδευ¬ 
σης του προσωπικού. 

- Η μέριμνα για την εφαρμογή προγραμμάτων εκπαί¬ 
δευσης προσωπικού στο εσωτερικό και εξωτερικό στα 
πλαίσια της ισχύουσας κάθε φορά σχετικής νομοθεσίας. 

- Η μέριμνα για τη διατήρηση και λειτουργία της βιβλιο¬ 
θήκης και τον εμπλουτισμό της με έντυπο υλικό. 

- Η διακίνηση της αλληλογραφίας, δακτυλογράφηση, 
αναπαραγωγή εγγράφων και εντύπων, διεκπεραίωση και 
τήρηση του γενικού Πρωτοκόλλου των εισερχομένων και 
εξερχομένων εγγράφων. 

- Η βεβαίωση του γνήσιου της υπογραφής του προσω¬ 
πικού και των πολιτών, της ακρίβειας αντιγράφων ή φω¬ 
τογραφιών ή φωτοτυπιών εγγράφων ή δικαιολογητικών, 
ύστερα από αντιπαραβολή τους με το επιδεικνυόμενο 
σχετικό πρωτότυπο ή ακριβές αντίγραφο. 

- Η μέριμνα για την παραλαβή από το Εθνικό Τυπογρα- 
φείο των φύλλωντης Εφημερίδας της Κυβερνήσεως ή άλ¬ 
λων εντύπων, τη βιβλιοδέτηση και την αρχειοθέτησή 
τους. 

- Η μέριμνα για τη φύλαξη και καθαρισμό της Υπηρε¬ 
σίας. 

- Η μέριμνα για τη λειτουργία του τηλεφωνικού κέντρου, 
τηλετύπων και λοιπών μέσων επικοινωνίας. 

- Η τήρηση των Πρακτικών της Διοικητικής Επιτροπής 
και του Διοικητικού Συμβουλίου του Επιμελητηρίου. 

- Η κατάρτιση και τροποποίηση του προϋπολογισμού 
του Επιμελητηρίου και η παρακολούθηση της εκτέλεσής 
τους. 

- Η σύνταξη σχεδίου οικονομικού Απολογισμού. 

- Η διαχείριση κάθε δαπάνης καθώς και η εκκαθάριση 
αποδοχών και αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλι¬ 
κού εφοδίου και κάθε περιουσιακού στοιχείου, σύμφωνα 
με την ισχύουσα νομοθεσία. 

- Η μέριμνα για την εκτέλεση εργασιών (τυπογραφικών, 
επισκευής και συντήρησης κτιρίων, εγκαταστάσεων και 
μηχανημάτων κ.λπ.). 

- Η μέριμνα για την εκποίηση κάθε περιουσιακού στοι¬ 
χείου. 

- Η μέριμνα για τη στέγαση της Υπηρεσίας. 

- Η μέριμνα για τη διαχείριση υλικού της Υπηρεσίας και 
τήρηση σχετικού βιβλίου απογραφής περιουσιακών στοι¬ 
χείων. 

γ) ΤΜΗΜΑ ΜΗΤΡΩΟΥ - ΠΛΗΡΟΦΟΡΙΚΗΣ ΚΑΙ ΜΗΧΑ¬ 
ΝΟΓΡΑΦΙΚΩΝ ΕΦΑΡΜΟΓΩΝ 

Στην αρμοδιότητα του Τμήματος Μητρώου - Πληροφο¬ 
ρικής και Μηχανογραφικών Εφαρμογών ανήκουν: 

- Η τήρηση του Εμπορικού Μητρώου των επιχειρήσεων 
της περιφέρειας του Επιμελητηρίου. 

-Η τήρηση των μητρώωντων μελώντου Επιμελητηρίου, 
η συνεχής ενημέρωσή του, καθώς και η έκδοση σχετικών 
πιστοποιητικών. 

- Ο έλεγχος και η πιστοποίηση του δικαιώματος χρήσης 
επωνυμίας και διακριτικού τίτλου από νεοϊδρυόμενες ή 

μετατρεπόμενες επιχειρήσεις της αρμοδιότητας του Επι¬ 
μελητηρίου. 

- Η τήρηση ειδικού μητρώου διακριτικών τίτλων των επι¬ 
χειρήσεων μελών του Επιμελητηρίου. 

- Η σύνταξη των εκλογικών καταλόγων για την ανάδειξη 
της Διοίκησης του Επιμελητηρίου και κάθε σχετική εργα¬ 
σία με τις εκλογές. 

- Η παραλαβή και έλεγχος δικαιολογητικών για την εγ¬ 
γραφή των Ασφαλιστικών Συμβούλων, Ασφαλιστικών Πρα¬ 
κτόρων, Μεσιτών Ασφαλίσεων και Συντονιστών Ασφαλι¬ 
στικών Συμβούλων και η τήρηση ειδικού μητρώου αυτών. 

- Η παραλαβή και ο έλεγχος δικαιολογητικών για την 
εγγραφή Μεσιτών Αστικών Συμβάσεων και τήρηση ειδι¬ 
κού μητρώου αυτών. 

- Η παραλαβή και ο έλεγχος δικαιολογητικών για την 
εγγραφή στο ειδικό Μητρώο Εξαγωγέων. 

- Η έκδοση πιστοποιητικών προελεύσεως και βεβαιώ- 
σεως τιμών. 

- Η διενέργεια διαιτησιών, πραγματογνωμοσυνών, δειγ¬ 
ματοληψιών, η επίλυση εμπορικών διαφορών, σύμφωνα 
με την ισχύουσα νομοθεσία. 

- Η θεώρηση του ομοίου και γνησίου της υπογραφής 
των μελών του Επιμελητηρίου και τη βεβαίωση της ακρί¬ 
βειας των φωτοτυπιών εγγράφων κατατιθεμένων στο 
Τμήμα. 

- Η συλλογή στοιχείων, νόμων, κανονισμών, δικαστικών 
αποφάσεων, ερμηνευτικών εγκυκλίων κ.λπ. για την ταξι¬ 
νόμηση των εμπορικών δραστηριοτήτων των μελών του 
Επιμελητηρίου και την κατάταξη αυτών στα Τμήματα. 

- Η στατιστική παρακολούθηση των δεδομένων του 
Τμήματος και η έκδοση σχετικών στατιστικών δελτίων. 

- Η πλήρης κάλυψη των μηχανογραφικών αναγκών 
όλων των τμημάτων της Υπηρεσίας από πλευράς ανά¬ 
λυσης, σχεδίασης προγραμματισμού τεκμηρίωσης, υλο¬ 
ποίησης των εφαρμογών και σύνταξης Ειδικών Τεχνικών 
Μελετών και Μελετών σκοπιμότητας. 

- Η δόμηση, η συντήρηση και η ανανέωση της ιστοσε¬ 
λίδας στο Διαδίκτυο. 

- Η συντήρηση και η λειτουργία του κόμβου του Διαδι¬ 
κτύου. 

- Η διαχείριση και ο έλεγχος της ορθής λειτουργίας του 
εξοπλισμού (Η/\Λ/) και του λογισμικού (3ΛΛ/) και τη συντή¬ 
ρηση αυτών. 

- Η τεχνική υποστήριξη και η ασφάλεια του υλικού και 
του λογισμικού. 

- Κάθε άλλη δραστηριότητα αναγκαία για τη μηχανο¬ 
γραφική υποστήριξη της Υπηρεσίας. 

δ) ΑΥΤΟΤΕΛΕΣ ΓΡΑΦΕΙΟ ΤΥΠΟΥ - ΕΚΔΟΣΕΩΝ - ΔΗΜΟ¬ 
ΣΙΩΝ ΣΧΕΣΕΩΝ - ΕΥΡΩΠΑΪΚΗΣ ΕΝΩΣΗΣ 

Στην αρμοδιότητα του Αυτοτελούς Γραφείου Τύπου - 
Εκδόσεων - Δημοσίων Σχέσεων - Ευρωπαϊκής Ένωσης 
ανήκουν: 

- Η προβολή του έργου του Επιμελητηρίου διά του τύ¬ 
που και κάθε άλλου πρόσφορου μέσου. 

- Η πραγματοποίηση των εκδόσεων του Επιμελητηρίου 
και η αποστολή αυτών στα μέλη του και σε Οργανισμούς 
ή άλλους φορείς. 

- Η έκδοση ενημερωτικών δελτίων τύπου επίτωνπάσης 
φύσεως δραστηριοτήτων του Επιμελητηρίου. 

- Η παρακολούθηση του ημερησίου τύπου, του περιοδι¬ 
κού, οικονομικού τύπου και του ξένου τύπου και η ενημέ¬ 
ρωση των Υπηρεσιών για δημοσιεύματα σχετικά με τις 
αρμοδιότητές τους. 


- Η επιμέλεια για την οργάνωση των εκδηλώσεων του 
Επιμελητηρίου, καθώς και η υποδοχή και η φιλοξενία ξέ¬ 
νων αποστολών. 

- Η μέριμνα για τον εμπλουτισμό της βιβλιοθήκης με 
έντυπο υλικό των εκδόσεων του Επιμελητηρίου. 

- Η παρακολούθηση των διεθνών οικονομικών εξελίξε¬ 
ων και ιδιαίτερα εκείνων στο χώρο της Ε. Ε. καθώς και η 
συνεργασία με το Ευρωεπιμελητήριο και Διεθνείς Οργα¬ 
νισμούς, με σκοπό την ενημέρωση των αρμοδίων υπηρε¬ 
σιών του Επιμελητηρίου. 

- Η παρακολούθηση και καταγραφή των θεσμικών με- 
ταβολώντης Ευρωπαϊκής Ένωσης και η συσχέτιση αυτών 
με τους ανάλογους θεσμούς που ισχύουν στην Ελλάδα. 

- Η παρακολούθηση των εκδόσεων, των ανακοινώσεων 
και θεμάτων που ενδιαφέρουν τα μέλη και αφορούν διε¬ 
θνείς εμπορικές σχέσεις. 

- Η θεματική επιμέλεια προπαρασκευής της συμμετο¬ 
χής του Επιμελητηρίου σε συνέδρια και εμπορικές απο¬ 
στολές στο εξωτερικό. 

- Η συγκέντρωση στοιχείων που αφορούντα μέλη και η 
προώθησή τους για δημοσίευση στο εκδιδόμενο από το 
Επιμελητήριο έντυπο. 

-Η Γραμματειακή στήριξη του Προέδρου και λοιπών με¬ 
λών της Διοικούσας Επιτροπής. 

-Η τήρηση βιβλίου παρουσίας των μελών της Διοίκησης 
του Επιμελητηρίου. 

- Η πρόσκληση των μελώντης Διοίκησης στις συνεδριά¬ 
σεις. 

- Η τήρηση φακέλου επιτροπών και ομάδων εργασίας 
που μετέχουν ως εκπρόσωποι μέλη του Διοικητικού Συμ¬ 
βουλίου του Επιμελητηρίου. 

Άρθρο 4 

Διάρθρωση μονίμων θέσεων 

Οι θέσειςτου μόνιμου προσωπικού κατά κατηγορίες και 
κλάδους ορίζονται ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοικητικού Οικονομικού, στους 


βαθμούς Δ' - Ά Θέσεις 4 

Κλάδος ΠΕ Πληροφορικής ειδικότητας Επι¬ 
στήμης Υπολογιστών στους βαθμούς Δ' - Α' Θέση 1 

ΚΑΤΗΓΟΡΙΑ ΤΕ 

Κλάδος ΤΕ Διοικητικού - Λογιστικού στους 
βαθμούς Δ' - Α' Θέσεις 2 

Κλάδος ΤΕ Πληροφορικής ειδικότητας 
Πληροφ. στους βαθμός Δ'- Α' Θέση 1 

Κλάδος ΤΕ Πληροφορικής ειδικότητας 
Ηλεκτρονικών Υπολογιστικών Συστημάτων 
στους βαθμούς Δ' - Α' Θέση 1 

ΚΑΤΗΓΟΡΙΑ ΔΕ 

Κλάδος ΔΕ Διοικητικών Γραμματέων στους 
βαθμούς Δ'-Α' Θέσεις 4 

ΚΑΤΗΓΟΡΙΑ ΥΕ 


Κλάδος ΥΕ Επιμελητών στους βαθμούς Ε' - Β' Θέση 1 
Άρθρο 5 

Προσωρινές - προσωποπαγείς θέσεις 
με σχέση εργασίας ιδιωτικού δικαίου 
αορίστου χρόνου, σύμφωνα με τις διατάξεις 
των Ν. 2702/99 και Ν. 2469/97. 

Κατηγορία ΠΕ Διοικητικού - Οικονομικού Θέση 1 
Κατηγορία ΥΕ Επιμελητών Θέση 1 

Άρθρο 6 

Προσόντα διορισμού 

Προσόντα διορισμού σε θέσεις μόνιμου προσωπικού εί¬ 
ναι τα κατά κατηγορία και κλάδο προβλεπόμενα από τις 
διατάξεις του Π.Δ. 50/5.3.2001 (ΦΕΚ 39/Ά/2001), όπως 
τροποποιήθηκε με το Π.Δ. 347/2003 (ΦΕΚ 315/Α') και 
ισχύει κάθε φορά. 

Πρόσθετα προσόντα στις ειδικότητες των κλάδων ΠΕ, 
ΤΕ και ΔΕ, σχετικά με τη γνώση συγκεκριμένου προγράμ¬ 
ματος Η/Υ, καθώς και το επίπεδο γνώσης ξένης γλώσσας, 
καθορίζονται κάθε φορά με την προκήρυξη πλήρωσης 
των θέσεων. 

Άρθρο 7 

Προϊστάμενοι Υπηρεσιών 

1. ΤηςΔιεύθυνσηςτου Επιμελητηρίου προΐσταται υπάλ¬ 
ληλος του κλάδου ΠΕ Διοικητικού - Οικονομικού. 

2. Των Τμημάτων (πλην Μητρώου και Πληροφορικής) 
και του Αυτοτελούς Γραφείου του Επιμελητηρίου προΐ- 
στανται υπάλληλοι του κλάδου ΠΕ Διοικητικού - Οικονο¬ 


μικού και εν ελλείψει ΤΕ Διοικητικού Λογιστικού ή ΔΕ Δι¬ 
οικητικών Γ ραμματέων. 

3. Του Τμήματος Μητρώου - Πληροφορικής και Μηχα¬ 
νογραφικών Εφαρμογών προΐσταται υπάλληλος του κλά¬ 
δου ΠΕ Πληροφορικής και εν ελλείψει ΠΕ Διοικητικού - 
Οικονομικού ή ΤΕ Πληροφορικής και ελλείψει αυτών ΔΕ 
Διοικητικών Γ ραμματέων. 

Άρθρο 8 

Μεταβατικές διατάξεις 

Οι κατά τη δημοσίευση του παρόντος μόνιμοι υπάλλη¬ 
λοι του Επιμελητηρίου Αιτωλοακαρνανίας κατατάσσο¬ 
νται αυτοδίκαια σε θέσεις αντίστοιχες κατά Κλάδους και 
Κατηγορίες που προβλέπονται στο άρθρο 4 του παρό¬ 
ντος. 

Από τη δημοσίευση του παρόντος καταργείται το Π.Δ. 
437/1990 (ΦΕΚ 169/Α') «Οργάνωση των Υπηρεσιών του 
Επιμελητηρίου Αιτωλοακαρνανίας» και κάθε άλλη διάτα¬ 
ξη που ρυθμίζει διαφορετικά τα της οργάνωσης των Υπη¬ 
ρεσιών του Επιμελητηρίου και της διάρθρωσης των θέ¬ 
σεων του προσωπικού αυτού. 


Άρθρο 9 

Παράρτημα σύνθεσης υπηρεσιακών μονάδων του Επιμελητηρίου Αιτωλοακαρνανίας. 

ΠΑΡΑΡΤΗΜΑ 

ΣΥΝΘΕΣΗΣ ΥΠΗΡΕΣΙΑΚΩΝ ΜΟΝΑΔΩΝ ΤΟΥ ΕΠΙΜΕΛΗΤΗΡΙΟΥ ΑΙΤΩΛΟΑΚΑΡΝΑΝΙΑΣ 


ΟΡΓΑΝΙΚΕΣ 

ΘΕΣΕΙΣ 

ΠΕ ΔΙΟΙ¬ 
ΚΗΤΙΚΟΥ 
ΟΙΚΟΝΟ¬ 
ΜΙΚΟΥ 

ΠΕ ΠΛΗ¬ 
ΡΟΦΟ¬ 
ΡΙΚΗΣ 

ΤΕΔΙ0ΙΚΗΤ. 

ΟΙΚΟΝΟ¬ 

ΜΙΚΟΥ 

ΤΕ 

ΠΛΗΡΟ¬ 

ΦΟΡΙ¬ 

ΚΗΣ 

ΔΕΔΙ0Ι- 

ΚΗΤ. 

ΓΡΑΜΜΑ¬ 

ΤΕΩΝ 

ΥΕ 

ΕΠΙ¬ 

ΜΕ¬ 

ΛΗ! 

ΣΥΝΟΛΟ 

ΘΕΣΕΩΝ 

0ΡΓΑΝ. 

ΚΑΤΑ 

ΜΟΝΑΔΑ 

ΠΡΟΣΩΠΟΠΑΓΕΙΣ 
ΘΕΣΕΙΣ ΑΟΡΙΣΤΟΥ 
ΧΡΟΝΟΥ 

ΣΥΝΟΛΟ 

ΘΕΣΕΩΝ 

ΠΡΟΣ/ 

ΠΑΓΕΙΣ 

ΚΑΤΑ 

ΜΟΝΑΔΑ 









ΠΕΔΙ0ΙΚ. 

ΟΙΚΟΝ. 

ΥΕ 

ΕΠΙΜΕΛ. 


ΔΙΕΥΘΥΝΣΗ 

1 






1 




ΤΜΗΜΑ ΕΜΠ0Ρ0- 
ΒΙ0Μ. ΘΕΜΑΤΩΝ 

2 






2 

1 


1 

ΤΜΗΜΑ ΔΙΟΙΚΗΤΙΚΟΥ 
ΟΙΚΟΝΟΜΙΚΟΥ 



2 


2 

1 

5 


1 

1 

ΤΜΗΜΑ ΜΗΤΡΩΟΥ Κ' 
ΠΛΗΡΟΦΟΡΙΚΗΣ 

1 

1 


2 

1 


5 




ΑΥΤΟΤΕΛΕΣ ΓΡΑΦΕΙΟ 
ΤΥΠ0Υ-ΕΚΔ0ΣΕΩΝ 





1 


1 




ΣΥΝΟΛΟ ΘΕΣΕΩΝ 

ΚΑΤΑ ΚΛΑΔΟ 

4 

1 

2 

2 

4 

1 

14 

1 

1 

2 


Άρθρο 10 

Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. 
Στον Υφυπουργό Ανάπτυξης αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Φεβρουάριου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π.ΔΟΥΚΑΣ 


ΑΝΑΠΤΥΞΗΣ 

I. ΠΑΠΑΘΑΝΑΣΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















